Publication: Magyar Közlöny
Issue: MK-2010-201 (Year: 2010, Number: 201)
Era: contemporary
Section: – a bírák jogállásról és javadalmazásáról szóló 1997. évi LXVII. törvény 57. § (2) bekezdés a), e)–h) pontjaiban foglaltak
Paragraph Index: 1528

46. § A Bszi. 84. § (1) bekezdése helyébe a következõ rendelkezés lép: „(1) A bírói tanácsnak 5–15 tagja és 3–13 póttagja van; a tagok és a póttagok számát az összbírói értekezlet határozza meg. A bírák jogállásáról és javadalmazásáról szóló törvényben a bírói kinevezési eljárás során szabályozott feladatai ellátása (a pályázók meghallgatása és a pályázatoknak az elért pontszámoknak megfelelõen való rangsorolása) során a megyei bíróság bírói tanácsa két – az ítélõtábla elnöke által kijelölt – ítélõtáblai bíróval, az ítélõtábla bírói tanácsa két – a Legfelsõbb Bíróság elnöke által kijelölt – legfelsõbb bírósági bíróval egészül ki, akik a bírói tanácsnak e feladatai ellátása során a többi taggal azonos jogokkal és kötelezettségekkel rendelkeznek.”

Source: https://magyarkozlony.hu/hivatalos-lapok/98f0562b29fc87f068413a2a44206432ef7e3904/dokumentumok/86c159a654f4e11302131d8ff05380563e723552/letoltes